edisnord/MILQA-question-generation huggingface dataset:
qgen: title: Pjotr Iljics Csajkovszkij context: Homoszexuális volt, és szexuális irányultságát érintően rejtőzködő életet élt. A félelemmel teli titkolózás egész életére rányomta bélyegét, számtalanszor küzdött depresszióval, mindez műveiben is jól érzékelhető. Harminchét éves korában a látszat megőrzése érdekében megnősült, de már egy hónap múltán különköltözött jóval fiatalabb feleségétől, aki egyébként korábban a tanítványa volt. Fordulópontot jelentett életében, hogy megismerkedett a gazdag özveggyel, Nagyezsda von Meckkel, aki anyagilag szinte élete végéig támogatta. Ennek köszönhetően felhagyott egyre nyomasztóbbnak érzett tanári állásával, és a zeneszerzésnek szentelte életét. 
Sokat utazott Európában, és mint zeneszerzőt, illetve karmestert hazájában és külföldön egyaránt ünnepelték. Első sikeres műve a Rómeó és Júlia című fantázia volt. Hírnevét elsősorban szimfóniáinak és versenyműveinek köszönhette, de egész estét betöltő balettjei is nagy sikereket arattak (A hattyúk tava, Csipkerózsika, A diótörő). Operaírással is próbálkozott, művei közül az Anyegin és A pikk dáma bizonyultak időtállónak. Halálát a hivatalos iratok szerint kolerafertőzés okozta, de ez mai napig vitatott a zenetörténészek körében.

Kérdések:
Mi volt Csajkovszkij szexuális irányultsága?
Csajkovszkij milyen mentális betegséggel küzdött?
Csajkovszkij hány éves volt, amikor megnősült?
Csajkovszkij honnan ismerte a feleségét?
Csajkovszkij mennyi ideig élt együtt a feleségével?
Ki volt Csajkovszkij mecénása?
Csajkovszkij mikor ismerte meg Nagyezsda von Mecket?
Minek köszönhető, hogy Csajkovszkij felhagyott a zenetanítással és zeneszerzéssel töltötte az idejét?
Mi volt Csajkovszkij első sikeres művének a címe?
Melyek Csajkovszkij legismertebb operái?
Mi volt Csajkovszkij halálának az oka?
Csajkovszkij elismert zeneszerző volt, amikor élt?
A diótörő egy szimfónia?
Csajkovszkij mikor jött rá, hogy meleg?
Csajkovszkij miért nem szeretett zenét tanítani?
Honnan származott Nagyezsda von Meck?
Miért vita tárgya, hogy Csajkovszkij hogyan halt meg?
Ki írta A pikk dáma szövegkönyvét?
qgen: title: Pjotr Iljics Csajkovszkij context: 1709. június 27-én, hat esztendővel azután, hogy Nagy Péter cár megalapította Pétervárt, egy Fjodor Afanaszijevics Csajkovszkij nevezetű kozák tiszt is harcolt a svédek ellen a Poltava melletti győztes ütközetben. Fia, Pjotr Fjodorovics Csajkovszkij már nem dicsekedhetett ilyen harci sikerekkel: egyszerű nemesemberként élt a kazáni kormányzóságban. 1795-ben született a Csajkovszkij család harmadik – ismert – generációjához tartozó Ilja Petrovics, hatodikként Pjotr Fjodorovics és Natasa Sztyepanova tizenkét gyermeke közül. 1817-ben a huszonkét esztendős Ilja Petrovics kitüntetéssel elvégezte a bányászati iskolát, 1827. szeptember 23-án pedig házasságot kötött Marija Karlovna Kajzerrel. 1829-ben megszületett Zinaida nevű leányuk. Egy évvel később felesége meghalt.

Kérdések:
Mikor alapították meg Pétervárt?
Ki alapította Pétervárt?
Kik ellen harcolt Fjodor Afanaszijevics Csajkovszkij 1709. június 27-én?
Hol harcolt Fjodor Afanaszijevics Csajkovszkij 1709. június 27-én?
Hol élt Pjotr Fjodorovics Csajkovszkij?
Ki volt Pjotr Fjodorovics Csajkovszkij apja?
Mikor született Ilja Petrovics Csajkovszkij?
Hányadik gyerek volt Ilja Petrovics Csajkovszkij?
Hány testvére volt Ilja Petrovics Csajkovszkijnak?
Kik voltak Ilja Petrovics Csajkovszkij szülei?
Ki volt Ilja Petrovics Csajkovszkij első felesége?
Hogy hívták Ilja Petrovics Csajkovszkij első gyerekét?
Miért vívták az oroszok és a svédek a poltavai csatát?
Hol van Poltava?
Mennyi ideig élt Ilja Petrovics Csajkovszkij?
Miért halt meg Marija Karlovna Kajzer egy évvel a lánya születése után?
Hány felesége volt Ilja Petrovics Csajkovszkijnak?
Ilja Petrovics Csajkovszkij újranősült?
qgen: title: Pjotr Iljics Csajkovszkij context: 1833. október 13-án Ilja Petrovics újból megnősült, második felesége, Alekszandra Andrejevna Asszijer ősei Franciaországból származtak, a forradalom idején települtek át Poroszországba. Innen André Assière, az apa továbbvándorolt Oroszországba, ahol másodszor is megnősült. Első házasságából két fia és két leánya született: egyikük, Alekszandra Andrejevna lett Ilja Petrovics második felesége. Házasságukból hét gyermek született, de első leánygyermekük meghalt. 1838. május 21-én itt született első fiúgyermekük, Nyikolaj, a Vjatkai kormányzóságban fekvő Votkinszk nevű városkában, ahol Ilja Petrovics a Káma-Votkinszki Acélöntő Üzem vezetői állását töltötte be.

Kérdések:
Hogy hívták Ilja Petrovics Csajkovszkij második feleségét?
Hol éltek Alekszandra Andrejevna Asszijer felmenői?
Alekszandra Andrejevna Asszijer felmenői mikor költöztek Poroszországba?
Hány gyereke született André Assière-nek az első házasságából?
Ilja Petrovics Csajkovszkijnak és Alekszandra Andrejevna Asszijernek hány gyereke született?
Mikor született  Ilja Petrovics Csajkovszkij első fia?
Hogy hívták Ilja Petrovics Csajkovszkij első fiát?
Hol született Ilja Petrovics Csajkovszkij első fia?
Melyik kormányzóságban található Votkinszk?
Mit dolgozott Ilja Petrovics Csajkovszkij Votkinszkban?
André Assière-nek született gyereke?
André Assière felesége milyen nemzetiségű volt?
Hogy hívták André Assière első feleségét?
Hol volt Poroszország?
Mikor volt a francia forradalom?
Hányan laknak ma Votkinszkban?
qgen: title: Pjotr Iljics Csajkovszkij context: 1870. július végén készült el az Undine partitúrájával, majd befejezte a Huszonöt orosz népdal átdolgozását négykezes zongorára. További ötven orosz népdalt írt át zongorára, majd Szergej Mihajlovics Prokugyin-Gorszkij Hatvanhat orosz népdal című gyűjteményének szerkesztési munkálataival foglalkozott.
Október 7. körül Balakirev tanácsára figyelme Shakespeare drámái felé fordult: a Rómeó és Júlia szerelmi tragédiája ihlette meg először. Október folyamán készült el első remekműve, a Rómeó és Júlia, a szonátaformában írt nyitányfantázia. Ezt március 16-án Nyikolaj Rubinstejn vezényletével ismerte meg a moszkvai közönség. Az udvarias tetszésnyilvánítás nem elégítette ki a zeneszerzőt. A mű csakhamar Európa-szerte ismertté vált, amiben nagy szerep jutott a művet megjelentető Boté und Bock kiadócégnek. A korra jellemző módon a kiadó nem fizetett a zeneszerzőnek, sőt követelte Csajkovszkijtól a 35 tallért kitevő nyomdaköltség megtérítését.

Kérdések:
Csajkovszkij mikor fejezte be az Undine partitúráját?
Ki csinálta a Hatvanhat orosz népdal c. gyűjteményt?
Ki tanácsolta Csajkovszkijnak, hogy Shakespeare tragédiáival foglalkozzon?
Melyik Shakespeare-dráma ihlette meg Csajkovszkijt legelőször?
Ki vezényelte a Rómeó és Júlia nyitányfantáziát a bemutatón?
Melyik cég jelentette meg Csajkovszkij Rómeó és Júliáját?
Mennyi nyomdaköltséget kért a Boté und Bock Csajkovszkijtól a Rómeó és Júliáért?
Csajkovszkij elégedett volt a Rómeó és Júlia fogadtatásával?
Miért pont hatvanhat népdalt gyűjtött Szergej Mihajlovics Prokugyin-Gorszkij?
Miről szól az Undine?
Miről kapta a nevét az Undine?
Melyik országban volt a Boté und Bock székhelye?
qgen: title: Pjotr Iljics Csajkovszkij context: 1871 februárjában új műve született, a D-dúr vonósnégyes. Csajkovszkij maga sem titkolta, hogy zilált anyagi helyzete kényszerítette e mű komponálására. Ebben az időszakban különösen nehéz napokat élt át, ezért örült Nyikolaj Rubinstejn javaslatának, hogy rendezzen koncertet saját műveiből. Egy ilyen műsorból nem hiányozhatott a vonósnégyes, amelynek komponálása februárban minden idejét lekötötte. Komponálás közben felsejlett benne egy kőműveslegénytől hallott népdal: a vonósnégyes Andante cantabile tételében ezt dolgozta fel. Március 28-án Moszkvában, a nemesi társaság kistermében tartotta meg első szerzői estjét, amelyen először hangzott fel új műve.
Az év végén saját lakást bérelt, elköltözött Rubinstejntől, aki addig befogadta. Pénzügyi helyzete kissé javult: fizetése a konzervatóriumban emelkedett, műveiért és az Orosz Zenei Társaságtól is kapott juttatásokat. Zenekritikusi tevékenysége is jövedelmezett, hiszen rendszeresen jelentek meg írásai a Moszkvai Hírlapban.

Kérdések:
Csajkovszkij mikor írta a D-dúr vonósnégyest?
Csajkovszkij miért írta meg a D-dúr vonósnégyest?
Milyen dallam szólal meg Csajkovszkij D-dúr vonósnégyesének Andante cantabile tételében?
Csajkovszkij melyik újságba írt zenekritikákat?
Milyen gyakran írt zenekritikai cikkeket Csajkovszkij?
Csajkovszkij ismert más zeneszerzőket?
qgen: title: Pjotr Iljics Csajkovszkij context: A II. szimfónia 1873. február 7-én Moszkvában csendült fel először, s a közönség kedvezően fogadta. Ezt követően Alekszandr Nyikolajevics Osztrovszkij meséjéhez, a Hópelyhecskéhez komponált kísérőzenét. A művet május 23-án mutatták be a Nagyszínházban. Ezt követően Sztaszov új mű megkomponálására ösztönözte: egy Shakespeare-művet ajánlott neki, A vihart. A szokásos nyári európai utazások után, augusztusban mindössze két hét alatt vázolta fel új operájának tervét, a hangszereléshez szeptemberben kezdett hozzá. További művek is születtek ebben az időben, amelyek zeneszerzői munkásságában nagy jelentőségűek: ekkor kezdte megtalálni saját hangját, kompozíciós stílusát. A szimfonikus alkotások, operák mellett több zongoraműve is ekkor készült. A vihar című zenekari fantázia december 19-i moszkvai bemutatóját az Ötök csoportja Csajkovszkij nagy sikerének könyvelte el.
1874 januárjában a II. vonósnégyes komponálásával foglalkozott, amelyet Konsztantyin nagyhercegnek ajánlott. E művét februárban fejezte be, és március 22-én mutatták be Moszkvában.

Kérdések:
Mikor volt Csajkovszkij II. szimfóniájának a premiere?
Hol játszották először Csajkovszkij II. szimfóniáját?
Milyen volt Csajkovszkij II. szimfóniájának a fogadtatása?
Ki írta a Hópelyhecske című mesét?
Ki komponálta a Hópelyhecske című mese kísérőzenéjét?
Ki javasolta Csajkovszkijnak, hogy zenésítse meg A vihart?
Csajkovszkij mennyi idő alatt készítette el A vihar című fantázia vázlatát?
Mit csinált Csajkovszkij 1874 januárjában?
Csajkovszkij kinek ajánlotta második vonósnégyesét?
Mi Csajkovszkij A vihar című művének a műfaja?
Hol mutatták be Csajkovszkij második vonósnégyesét?
A vihar című művet Sztaszov írta?
Miről szól A vihar című dráma?
Kik alkották az Ötök csoportját Moszkvában?
Mikor halt meg Konsztantyin nagyherceg?
Konsztantyin nagyhercegnek tetszett Csajkovszkij II. vonósnégyese?
Miről szól a Hópelyhecske című mese?
Csajkovszkij mit komponált 1874 májusában?
qgen: title: Pjotr Iljics Csajkovszkij context: Az augusztust egyedül töltötte Kamenkában, húgánál. Arról panaszkodott leveleiben, hogy képtelen dolgozni, és hogy megpróbál harcolni a felesége iránti elhidegülése ellen. Augusztus végén hozzálátott az új szimfónia hangszereléséhez. Szeptemberben Kamenkában, harmincnapos szünet után újból elővette az Anyegint, és befejezte a komponálást. Szeptember végén visszatért Moszkvába, ahol felesége új lakást szerzett számukra, de annak ellenére, hogy az asszony mindent megtett férje boldoggá tételében, életük egyre elviselhetetlenebbé vált. Végső kétségbeesésében, menekülésének egyetlen útjaként a Moszkva folyó jéghideg vizét választotta.
Az öngyilkossági kísérletet túlélte. Testvérei siettek segítségére: Anatolij Pétervárra hívta egy, Napravnyik karmesterrel való megbeszélésre. Csajkovszkij a teljes összeomlás állapotában érkezett meg. Napokig feküdt magas lázzal, önkívületben. Összeroppant idegei gyógyítására az orvosok azt tanácsolták, hogy változtasson eddigi életmódján, utazzon messzire, és feledje el a történteket.

Kérdések:
Hol fejezte be Csajkovszkij az Anyegint?
Csajkovszkijnak hány öngyilkossági kísérlete volt?
qgen: title: Pompeii context: Pompeii ókori római romváros Nápoly közelében, Campania olasz tartományban. Eredeti etruszk neve Pmpei, népszerűsítő irodalomban és útikalauzokban Pompeji, a közelében elterülő mai olasz város neve Pompei. A város a Vezúv lábánál, lávatalapzaton épült. Valószínűleg az oszkok alapították. Gazdasági és politikai fejlődését jelentősen befolyásolták a Nápolyi-öbölben megtelepült görögök. A görög művészet hatása néhány templom, helyiség díszítésében és részben magán a várost körülvevő falon is felismerhető. Rövid ideig az etruszkok is birtokolták, majd a szamniszok. Pompeii részt vett a campaniai városok Róma elleni szövetségében, ennek következtében Kr. e. 89-ben Sulla csapatai megtámadták. Noha szövetségesei segítettek az ostromnak ellenállni, a város Kr. e. 80-ban behódolt Rómának. Ezt követően Colonia Cornelia Veneria Pompeianorum néven római kolónia lett. A Vezúv kitörése pusztította el 79-ben. Hatalmas hamu- és lapillitömeg lepte be a várost, és teljesen eltemette.

Kérdések:
Melyik országban van Pompeii?
Hol van Pompeji?
Milyen néven szokták még említeni Pompeit?
Pompeit ma is lakják?
Kik alapították az ókori Pompei városát?
Az ókorban kik lakták Pompeit?
Mi bizonyítja, hogy Pompeiben valaha görögök is laktak?
Kik támadták meg Pompeiit i. e. 89-ben?
Ki volt az ókori Sulla?
Mikor került Pompeji római fennhatóság alá?
Miért lázadt fel Pompeji a campaniai városokkal együtt Róma ellen?
Mi volt Pompei neve római kolóniaként?
Melyik vulkán kitörése pusztította el Pompejit?
Milyen messze van Pompeji a Vezúvtól?
Hány évig volt római kolónia Pompeji?
Mi történt Pompeiivel, miután a Vezúv elpusztította?
Hány ember veszett oda Pompeiben a Vezúv 79-es kitörésekor?
qgen: title: Pompeii context: Pompeii első megtalálása teljesen véletlenszerű volt. A 16. században a Sarno-folyó szabályozási munkálatai során bukkantak rá az első falmaradványokra. 1748. április 6-án kezdték meg hivatalosan az ásatásokat Roque Joaquín de Alcubierre spanyol mérnök vezetésével, akinek nevéhez fűződik Herculaneum 1738-as felfedezése is. A rövidesen híressé vált lelőhely kiemelt szerephez jutott az újkori európai kultúra fejlődésében. Napjainkban Olaszország egyik kiemelt turisztikai célpontja, a világörökség része.

Kérdések:
Hogyan találták meg Pompei romjait?
Mikor fedezték fel  Pompeii romjait?
Melyik folyó halad át az ókori Pompeii romjain?
Mikor indultak az első ásatások Pompeiiben?
Ki vezette Pompei első ásatásait?
Hol van Herculaneum?
Herculaneumot ki fedezte fel?
Milyen jelentős felfedezések fűződnek Roque de Alcubierre spanyol mérnökhöz?
Hány turista látogatja napjainkban Pompeiit évről évre?
Pompeji az UNESCO védettsége alatt áll?
qgen: title: Pompeii context: A várost oszkok alapították a Kr. e. 6. században egy lávafennsíkon, amely a Vezúv egyik régebbi kitörése során keletkezett. Jól védhető, stratégiai fekvése kedvezett a város gazdasági és politikai fejlődésének. A későbbiekben a Dél-Itáliát gyarmatosító görögök fennhatósága alá került, akik kiterjesztették uralmukat a Nápolyi-öböl vidékére is, hatalmas erődöket és kikötőket építve. A település rövid időre az etruszkok uralma alá is került Kr. e. 525–474 között, de miután Cumaenál legyőzték őket, ismét a görögöké lett a város. E két népnek a terület birtoklásáért folytatott harcának a színre lépő harmadik, a szamnisz-civilizáció vetett véget. Nekik sikerült a többi campaniai város mellett Pompeiit is meghódítaniuk; lakott részét újjáépítették és kibővítették. A régészeti ásatások számos szamnisz építményt, valamint feltételezhetően ugyanahhoz az időszakhoz tartozó különböző szobor- és falfestménymaradványokat hoztak napvilágra.

Kérdések:
Mikor alapították meg Pompeit?
Miért alapítottak várost az oszkok a Vezúv lábánál az i. e. VI. században?
Mikor került a görögök kezére Pompeji?
A görögök Dél-Itália mely területeit gyarmatosították az ókorban?
Hány évig volt Pompeji az etruszkok kezén?
Milyen emlékeket tártak fel Pompeiiben az etruszk korból?
Mikor győzték le a görögök az etruszkokat Cumaenál?
Hol van Cumae?
Mely népek ütköztek meg egymással Cumaenál az i. e. 5. században?
Mikor jött létre a szamnisz-civilizáció?
Kik voltak a szamniszok?
Mikor került Pompeii a szamiszok uralma alá?
Milyen szamnisz korból származó emlékeket tártak fel Pompeiiben?
Mikor volt Pompeji aranykora?
qgen: title: Pompeii context: Kr. e. 80-ban, miután Lucius Cornelius Sulla elfoglalta, a város a Római Köztársaság része lett. Ebben és az ezt követő időszakban a város nagyszabású infrastrukturális fejlesztéseken esett át, amelyek legtöbbje Augustus császár uralkodásának idejére tehető. Ekkor épült fel az amfiteátrum, a palaisztra a központi úszómedencével, ugyancsak ekkor készült 25 városi kút, négy városi fürdő, valamint a várost vízzel ellátó vezetékrendszer.
A számos fennmaradt freskó alapján betekintés nyerhető a lakosság mindennapjaiba. A pompeii művészeti korszakok hozzásegítettek a kor művészeti életének megértéséhez, amelyet az erotika, a fallikus kultusz jellemeztek. A nagyszámú lelet legértékesebb darabjait ma a nápolyi Nemzeti Régészeti Múzeumban őrzik.

Kérdések:
Mikortól tartozott Pompeii a Római Köztársasághoz?
Ki foglalta el Pompeii városát i. e. 80-ban?
Mikor élt Lucius Cornelius Sulla?
Mikor uralkodott Augustus császár?
Milyen fejlesztések valósultak meg Pompei városában Augustus császár idejében?
Mi az az amfiteátrum?
Mire szolgált az ókorban a palaisztra?
Volt úszómedence az ókori Pompeiiban?
Mikor épült ki a városi vízvezetékrendszer Pompejiban?
Honnan tudhatjuk, hogy hogyan éltek az emberek az ókori Pompeiiban?
Milyen művészeti korszakok különíthetők el az ókori Pompeiiban?
Fontosnak tartották a szexet az ókori Pompeii lakói?
Milyen leletek bizonyítják, hogy az ókori Pompeiiben fallikus kultusz dívott?
Hol őrzik ma a Pompeiiben megtalált leleteket?
Milyen messze van Nápoly Pompeiitől?
Miért volt kultusza a fallosznak az ókori Pompeiiben?
qgen: title: Pompeii context: Pompeii mindennapjai rendkívül mozgalmasak voltak, ezt a legkisebb, legjelentéktelenebb leletek is bizonyítják. Példa erre a Sirico háza bejáratánál talált felirat „Salve, lucru”, ennek jelentése Üdvözlet, pénz, amely humorosan jelzi, hogy az épület tulajdonosai kereskedők voltak. Más házakon is találhatók az egykori tulajdonos mesterségére utaló nyomok. A boros korsókon talán a világ első marketinges szójátéka olvasható: Vesuvinum, amely a Vesuvius (Vezúv) és a vinum (bor) latin szavak kombinációja. A Via dell’Abbondanza épületein korabeli latin nyelvű graffitók is láthatók.
A városnak virágkorában kb. 20 000 lakosa volt. Pompeii és környéke a rómaiak egyik kedvenc üdülőhelye volt, erről tanúskodnak a környező településeken feltárt villák is.

Kérdések:
Honnan tudjuk, hogy az ókori Pompeiiben mozgalmas volt az élet?
Milyen foglalkozást űzött Sirico az ókori Pompeiiban?
Milyen felirat olvasható Sirico házának bejáratánál az ókori Pompejiban?
Honnan tudjuk, hogy az ókori Pompeii egyik lakosa, Sirico kereskedő volt?
Mivel kereskedett Sirico, az ókori Pompeii egyik lakója?
Mit jelent a vesuvinum szó?
Mi az a graffitó?
Milyen nyelven beszéltek az ókori Pompeiiben?
Hányan laktak az ókori Pompeiiben a város fénykorában?
Honnan tudható, hogy a rómaiak szívesen nyaraltak Pompeiiben?
Az ókori rómaiaknak mi volt az egyik kedvenc üdülőhelye?
Hány ókori római villát tártak fel eddig Pompeiiben és környékén?
qgen: title: Pompeii context: Az első leletekre 1592-ben bukkant rá Domenico Fontana, nápolyi mérnök, aki a Sarno-folyó csatornázási munkálatait vezette. Ekkor kerültek a felszínre az első márványtáblák, érmék, amelyek iránt akkoriban nem volt nagy tudományos érdeklődés. A területet, amelyet a 79-es kitörés után gyéren laktak, a helybéliek La Cività (azaz A város) név alatt emlegették, mindez arra utal, hogy a lakosság emlékében megörződött a tudat, hogy azon a helyen hajdan város állt.
D’Elboeuf herceg, miután felkeltette figyelmét a leletek híre, nagyobb birtokot vásárolt ezen a területen és terv nélküli ásatásokba kezdett, amelyek során három márványszobrot talált, ezek később a drezdai nők név alatt váltak ismertté. A szobrokat Savoyai Jenő osztrák herceg vásárolta meg, majd a II. Frigyes Ágost szász választófejedelem tulajdonába kerültek, és ő udvarába, Drezdába szállíttatta őket (innen az elnevezésük). A szobrok iránt nagy érdeklődést mutatott a fejedelem lánya, Mária Amália, aki miután nápolyi királyné lett, rávette férjét az ásatások folytatására.

Kérdések:
Mikor csatornázták a Sarno-folyót?
Ki volt a Sarno-folyó csatornázási munkálatainak a felelőse a XVI. század végén?
Milyen leletekre bukkant Domenico Fontana a Sarno-folyó csatornázása közben?
Ki kezdett elsőként ásatásokba Pompeiinél?
Hogyan őrződött meg a nép ajkán évszázadokon át Pompeii emléke?
Mi került elő az egykori Pompeii helyén a földből D'Elboeuf herceg ásatásai közben?
Ki vásárolta meg azt a három márványszobrot, amit D'Elboeuf herceg talált Pompeinél?
Honnan kapták a nevüket a "drezdai nők", amelyek Pompeiből kerültek elő?
Mi volt a neve II. Frigyes Ágost szász választófejedelem lányának?
Mikor élt II. Frigyes Ágost szász választófejedelem?
A "drezdai nők" néven emlegetett Pompeiből származó szobrok ma is Drezdában vannak még?
Kihez ment férjhez Mária Amália, II. Frigyes Ágost szász választófejedelem lánya?
qgen: title: Pompeii context: Az ásatásokat hivatalosan 1748 áprilisában kezdték meg Rocque Joaquín de Alcubierre spanyol mérnök vezetésével, akinek nevéhez fűződik Herculaneum 1738-as felfedezése is, illetve segédkezett d’Elboeuf herceg ásatásainál is.
Az ásatások kezdetben sikertelenül haladtak, csak néhány, kevésbé jelentős lelet került a felszínre. Ennek következtében Alcubierre visszatért a herculaneumi ásatáshoz. A munkálatokat négy év szünet után ismét elindították, ezúttal a Herculaneumi Akadémia felügyelete alatt. Elsősorban szobrokat, ékszereket és freskókat kerestek, amelyeket az erre a célra Porticiben felépített múzeumban helyeztek el.
1763-ban egy táblát találtak, Respublica Pompeianorum felirattal. Ekkor sikerült a várost véglegesen beazonosítani. Ugyancsak 1763 óta a feltárások helyszíne látogathatóvá vált a nagyközönség számára. Az első nagyobb kiásott épületek a nagy színház, Ízisz temploma, a Herculaneumi kapu és a Diomédész-villa voltak.

Kérdések:
Mikor kezdődtek az első hivatalos ásatások Pompeiinél?
Hány évvel Herculaneum felfedezése után kezdődtek meg az első hivatalos ásatások Pompeinél?
Ki vezette Pompeii ásatásait a 18. század közepén?
Hol épült múzeum a 18. században a Pompeiiből származó leletek számára?
Milyen felirat volt azon a táblán, amit 1763-ban találtak Pompeiben?
Miért volt jelentős lelet a Pompeiben 1763-ban talált tábla?
Mióta lehet megtekinteni a Pompeiben zajló ásatásokat?
Az egykori Pompeji melyik épületeit ásták ki elsőként a föld alól?
Mikor találták meg Pompejiben a Diomédész-villát?
Hogy néz ki Ízisz temploma Pompeiben?
Milyen színdarabokat adtak elő az ókori Pompeiben?
qgen: title: Pompeii context: III. Károly, majd IV. Ferdinánd nápolyi király a kiásott leletek nagy részét Európa többi uralkodójának ajándékozták. Először Johann Joachim Winckelmann ásatásvezető tiltakozott a királyi udvar e gyakorlata ellen. Az európai arisztokráciában ekkor nagy divat volt az Antichità di Ercolano (Herculaneum antikvitása) nevű képes album, a különféle régészeti kincsek egyfajta leltára. Ezekben a könyvekben számos, később elveszett vagy elpusztult emléket is dokumentáltak.
Winckelmann munkásságának köszönhetően megnőtt a leletek iránti érdeklődés, és a rómait is sikerült az európai kultúra részeként elfogadtatnia. Ebben az időszakban olyan hírességek látogattak el Pompeiibe, mint Johann Wolfgang von Goethe és Wolfgang Amadeus Mozart.

Kérdések:
Mi történt a Pompeiben talált leletekkel IV. Ferdinánd nápolyi király uralkodása alatt?
Ki volt a Pompejiben zajló ásatások vezetője IV. Ferdinánd nápolyi király idejében?
Mit tartalmazott a Herculaneum antikvitása című képes album?
Hova tűntek azok a Herculaneum területéről kiásott leletek, amelyeket a Herculaneum antikvitása című képes album még megörökített?
Mikortól tekintjük a római kultúrát az európai kultúra szerves részének?
Goethe járt Pompeiiben?
Johann Wolfgang von Goethe és Johann Joacim Winckelmann ismerte egymást?
Kinek köszönhető, hogy Pompeii népszerű turistalátványossággá vált Európában?
Ki adta ki először a Herculaneum antikvitása című képes albumot?
qgen: title: Pompeii context: Az feltárás folytatását nagyban segítette a Nápolyi Királyság francia megszállása 1806 és 1815 között. A francia mérnökök tervszerűen megszervezték az ásatást, amin mintegy hétszáz munkás dolgozott. Felszínre hozták a fórum nagy részét, a Via Mercurio, valamint a Via del Foro épületeit. A franciák távozásáig azonban nem sikerült a teljes városfalat kiásni. A franciák utáni időszakban az ásatáshoz sosem volt elég pénz, a munka lassan haladt. Ebben az időszakban találták meg a faun házát, a tragikus költő házát és a Dioszkurosz-templomot.
A munkálatok új korszaka 1863-ban kezdődött, amikor Giuseppe Fiorellit bízták meg az ásatás vezetésével. A munkálatok technikájának fejlődésével hatékonyabbá vált Pompeii feltárása. Fiorellinek köszönhetők a híres lenyomatok: gipszet fecskendezett be az egykori élőlények alakját megőrző üregekbe, majd miután az megkötött, lebontotta róluk a megkeményedett hamuréteget. Fiorelli osztotta fel a várost negyedekre és épülettömbökre (insulae), és ő számozta meg a bejáratokat is. Ekkor jelent meg időszakosan a Giornale degli Scavi című kiadvány, amely az ásatások helyzetéről tájékoztatta a közönséget.

Kérdések:
Mikor volt francia megszállás alatt a Nápolyi Királyság?
Hány évig volt francia megszállás alatt a Nápolyi Királyság?
Hány ember dolgozott a pompei-i ásatásokon 1806 és 1815 között?
Miért érdekelte a franciákat olyan nagyon Pompeji?
Milyen épületek feltárása történt meg Pompejiben 1806 és 1815 között?
Milyen eredményeket értek el a franciák a Pompejiben zajló ásatásaik során?
Mikor találták meg Pompeiben a faun házát?
Mi az a faun?
Hogy néz ki egy faun?
Miért kaptak új lendületet a Pompejiben zajló ásatások 1863 után?
Hogyan készültek Pompeii híres gipszlenyomatai?
Milyen eredményeket ért el Giuseppe Fiorelli Pompeiben?
Mit jelent az insulae szó a régészetben?
Mettől meddig jelent meg a Giornale degli Scavi című kiadvány?
Mi volt a Giornale degli Scavi című kiadvány fő profilja?
Milyen időközönként jelent meg a Giornale degli Scavi című kiadvány?
qgen: title: Pompeii context: A felszínre hozott épületek többségét Fiorelli utóda, Michele Ruggiero restaurálta. Ekkor ásták ki teljesen a nyugati városrészt.
1889-ben Friedrich von Duhn régész és Louis Jacobi műépítész találta meg a város alatti rétegekben a Kr. e. 6. századi dór templom maradványait. 1907 és 1911 között találtak a város falain kívül két szamnisz-kori nekropoliszt (Kr. e. 5. század). A Via dell’Abbondanzát teljes hosszában 1911 és 1924 között ásták ki Vittorio Spinazola felügyelete alatt. Spinazola újjáépíttette az útra néző épületek homlokzatát és tetejét, ami tudományos körökben heves vitát váltott ki. Az értékes freskók és mozaikok megvédésére kis cseréptetőket építettek, figyelmen kívül hagyva a helyiségek belső magasságát, illetve az esetleges emeleteket. Ekkor szervezték meg a romok kivilágítását és a belső udvarok beültetését is.

Kérdések:
Mikor találták meg Pompeiiben a dór templom maradványait?
Milyen korból származik a Pompeii területén feltárt dór templom?
Mi az a nekropolisz?
Miért épült Pompeii városán kívül a szamnisz-korból származó két nekropolisz?
Hány szamnisz-korból származó nekropoliszt tártak fel Pompeji mellett?
Miért váltott ki vitát, hogy Spinazola újraépíttette Pompeiiben az útra néző épületek homlokzatát?
Milyen értékes freskókat és mozaikokat tártak fel Pompejiben?
Mivel ültették be a belső udvarokat Pompeiben?
Hogyan haladtak előre Pompeii feltárási munkái a 20. század első felében?
qgen: title: Pompeii context: A második világháború során a szövetségesek egyik felderítő repülőgépének személyzete állítólag náci hadosztályt észlelt Pompeii romjai között. A szövetséges parancsnok elrendelte a romváros bombázását, s ennek során romba dőltek a város több mint kétezer éves épületei. A helybéliek elbeszélése szerint a bombák az akkor éppen működésben levő Vezúvot is elérték. Szerintük ez okozta a tűzhányó legutóbbi nagy kitörését, 1944-ben. Csak utólag derült ki, hogy a kiküldött felderítő tévedett.
Az 1920-as évek óta Amedeo Maiuri vezette az ásatásokat, közel 40 éven keresztül. Munkássága idején tárták fel az utolsó épületeket és a városfalakat. A leletek megóvását azonban erősen elhanyagolták, ami a későbbi régészeti vezetőknek nagy gondot okozott. Az 1980-as földrengés erősen megrongálta Pompeii épületeit, de gyorsan helyreállították őket. Ebben a periódusban került a felszínre a Nocerai-kapu.
Mostanra a város közel kétharmadát már kiásták. Az intenzív, nagy felületű feltárásokat leállították, a régészek inkább rekonstruálják és dokumentálják a már feltárt épületeket. A legértékesebb leleteket a nápolyi Nemzeti Régészeti Múzeumban, illetve a helyszínen kialakított bemutatóhelyen őrzik.

Kérdések:
Miért bombázták Pompeiit a második világháborúban?
Kik bombázták Pompeiit a második világháborúban?
Állomásozott náci hadosztály a második világháborúban Pompeinél?
Milyen épületek pusztultak el a második világháborúban Pompejiben?
Mikor volt a Vezúv utolsó nagy erejű kitörése?
Második világháborús bombák miatt tört ki a Vezúv 1944-ben?
Felelősségre vonták azt a szövetséges parancsnokot, aki elrendelte Pompeii bombázását?
Ki vezette a Pompejiben zajló ásatásokat 1920 és 1960 között?
Milyen problémákat okozott Pompeiiben, hogy a már feltárt leletek állagát nem óvták megfelelően?
Pompeii romjainak mekkora részét ásták már ki a föld alól?
Mekkora területen feküdt az ókori Pompeii?
Hány embert élt Pompeiiben, amikor elpusztította a Vezúv?
Miért nem folytatnak ma már intenzív feltárásokat Pompeji területén?
Hol lehet megtekinteni Pompei legértékesebb leleteit?
qgen: title: Pompeii context: A fórum 32 m széles és 142 m hosszú, négyszög alakú tér, amelyet három oldalról árkádok határoltak. A város politikai és vallási központja volt. A szamniszok idejében az árkádokat két sor, nucerai kőből épített dór oszlopsor tartotta. A mai (egysoros) kialakítását a római időkben nyerte el. A tér nyugati oldalán található a suggestum, amelyről a szónokok beszéltek a néphez. A déli árkádsor előtt több talapzat is látható, amelyeken a város egykori hírességeinek szobra állt. A fórum északi oldalát Jupiter temploma zárja, mindkét oldalán egy-egy diadalívvel.
A közigazgatási hivatalok épülete a fórum déli oldalán helyezkedik el. Itt voltak a városi hivatalnokok és bírák irodái. A 62-es földrengés lerombolta, de hamar újjáépítették az eredeti terveknek megfelelően.

Kérdések:
Mekkora méretei voltak az ókori Pompeji fórumának?
Milyen funkciót töltött be az ókori Pompejiben a fórum?
Miből épült a szamniszok idejében a Pompeii fórum dór oszlopsora?
Mi az a suggestum?
Milyen szobrok álltak valaha a Pompeii fórum déli árkádsora előtt?
Milyen épület áll a Pompeii fórum északi oldalán?
Hol voltak az ókori Pompeiiben a városi hivatalnokok irodái?
Hogy nézett ki az ókori fórum Pompeiiben?
qgen: title: Pompeii context: Miután a római veteránok és családjuk Pompeiiben letelepedtek, a városban jelentős átalakulások mentek végbe. Hogy mindezt mennyire támasztják alá a feltárt régészeti emlékek, az a város kutatásának gyakran tárgyalt kérdése.
Az új telepesek érkezésével párhuzamosan észlelhető a faldíszítés egy új formájának megjelenése, ami a második pompeii stílusnak felel meg: a freskók viasszal történő bevonása. Az első stílus stukkózásait nagy felületű freskók helyettesítik. Ugyanakkor a cél megmaradt: építészetileg és művészileg díszített, fényűző, tagolt házak építése. Az építkezések során három különböző falszerkezetet használtak: az épület első részén oszlopos csarnok, az épület közepén félmagas, nehéz támfalak álltak, az épület végében lévő falakat pedig nagy nyílások vagy kiterjedt freskók díszítették. Fontos stíluseszköznek számított az optikai csalódással való játék, ennek szerepe csupán az volt, hogy az első stílusban készült épületekből örökölt méreteket megőrizzék.

Kérdések:
Mikor telepedtek le római veteránok Pompeiiben?
Milyen változásokat hozott az ókori Pompejiben, hogy római veteránok költöztek a városba?
Miért vonták be viasszal a freskókat az ókori Pompejiben?
Miket ábrázolnak Pompeii római korból fennmaradt freskói?
Milyen falszerkezet jellemzi az ókori Pompeji házait?
Miért kedvelték az ókori Pompejiben az optikai csalódással való játékot?
qgen: title: Pompeii context: Délnyugati és nyugati irányban a városfalak lebontása következtében, a közelben lakók szebb kilátásnak örvendhettek, ugyanakkor a meredek fekvés lehetővé tette a teraszházak felhúzását. A tenger felől általában előcsarnok, valamint nagy, ablakos szobák épültek, amelyek pazar rálátást biztosítottak a Nápolyi-öbölre.
A városban nehezebb volt összetettebb épületeket építeni, mert ehhez több, egymás melletti parcellát kellett megvásárolni. Ha ez megtörtént, az új telken nagyrészt új lakószobákat és perisztülionokat építettek. A leghatásosabb példa a folyton növekvő épületekre a labirintus háza: déli oldalán volt az átrium, a kert közepében és a bejárattól északra újonnan felhúzott lakóhelyiségek. Ennek az elrendezésnek az volt a célja, hogy a vendégek áthaladjanak az egész épületen, így csodálva meg annak gazdagságát és szépségét.

Kérdések:
Miért bontották le az ókori Pompeiben a nyugati városfalakat?
Mikor bontották le az ókori Pompejiben a városfalak egy részét?
Milyen volt a teraszházak elrendezése az ókori Pompejiben?
Pompeji melyik öböl partján helyezkedik el?
Mi az a perisztülion?
Hol található Pompejiben a labirintus háza?
qgen: title: Pompeii context: A római villa az ókori Rómában gazdasági és lakóépület, esetleg épületcsoport, a városoktól független majorság (villa rustica), esetleg városi mintára épült vidéki ház (villa urbana). Leírásukat Vitruvius és ifjabb Plinius munkáiból ismerjük. A villa rustica minden bizonnyal a capannából, azaz a parasztházból fejlődött ki. A campaniai partok mentén kialakult a villák sajátos típusa, a villa maritima, amely lakóhelyiségei mellett hatalmas halgazdaságokkal rendelkezett. Sztrabón írásaiból tudjuk, hogy Augustus császár uralkodása idején annyi hasonló római villa volt a campaniai partok mentén, hogy az egész egy hatalmas, összefüggő városnak tűnt.

Kérdések:
Mit neveztek villának a római korban?
Mi volt az ókorban a villa rustica?
Honnan tudjuk, hogy hogyan néztek ki a római kori villák?
Hogy hívták a parasztházakat az ókori rómaiak?
Mi volt a különlegessége az ókori villa maritimanak?
Mikor élt Sztrabón?
Augustus császár mikor uralkodott?
qgen: title: Pompeii context: A Misztériumok villája Kr. e. 2. században épült, majd az 1. század során újjáépítették. Egyike a több mint 100 római villának, amelyeket a Vezúv környékén feltártak. A Herculaneumi-kaputól nem messze található a Via dei Sepolcri mentén. Lakóhelyiségeit a második pompeii korszak stílusjegyeit viselő falfestmények díszítik. Az egyik legérdekesebb freskó egy misztériumjátékot (rituálét) ábrázol, amely során egy fiatal nőt beavatnak a házasság misztériumába (innen származik az épület elnevezése is). Ugyanakkor számos harmadik pompeii korszakbeli falfestmény is található, ezek főleg egyiptomi motívumokat ábrázolnak.
A Diomédesz villa valószínűleg Arrius Diomedes háza volt, akinek sírja a monumentális bejárat előtt található. A perisztülionot a lakóhelyiségek, fürdők, valamint a szolgák lakóhelyiségei övezik. A villa pincéjében 18 tetemre bukkantak, többek közt gyerekekére és nőkére, akik valószínűleg a füst áldozatai lettek.

Kérdések:
A Misztériumok villája mikor épült Pompejiben?
Hány római villát tártak fel eddig a Vezúv közelében?
Miért volt kedvelt üdülőövezet a Nápolyi-öböl az ókori rómaiak körében?
Hol van a Misztériumok villája Pompejiben?
Milyen korszakból származnak a Misztériumok villájának falfestményei Pompejiben?
Mi jellemző a második pompeii korszak stílusára?
A Misztériumok villája Pompeiiben honnan kapta a nevét?
Ki lakott valaha a Diomédesz villában Pompejiben?
Hol látható Arrius Diomedes sírja Pompejiben?
Hány holtestet találtak a pompejii Diomedes villa pincéjében?
Miben haltak meg a pompeii Diomedes villa pincéjében talált emberek?
qgen: title: Pompeii context: Ugyanakkor a prostitúció nem csak a lupanarokban zajlott. Az akkori római közerkölcsre kifejezetten jellemző volt, hogy bárhol és bármikor találhattak maguknak kéjnőket a férfiak, számos nő, ha pl. pénz szűkében volt egy rövidke időre is akár nyújtott fizetség fejében szexuális szolgáltatást. Az alkalmi vagy hivatásos prostituáltak saját lakásukba, illetve bérelt szobákba is vihették kuncsaftjaikat. Ezen kívül a tavernákban számos pincérnő gyakorolta ezt a mesterséget, így vendégszobákat is használtak e célból. Magánházakban is bizonyítható a prostituáltak jelenléte falfirkák által, akiknek a szállásuk a felső, ma már nem létező emeleteken volt. Ezeknek a falfirkáknak köszönhetően, amelyekből több száz maradt fenn, sok prostituált neve is ismert, akik főleg a birodalom keleti részéről származtak és többnyire rabszolgák voltak. Az díjak 1-2 sestertiustól a jóval nagyobb összegekig változtak. A legalacsonyabb „munkadíj” nem volt nagyobb, mint egy kenyér vagy egy liter bor ára.

Kérdések:
Mi az a lupanar?
Az ókori Pompeiiben elterjedt volt a prostitúció?
Hol dolgoztak prostituáltak az ókori Pompeiiben?
Mennyit keresett egy prostituált az ókori Pompejiben?
Jól megfizették a prostituáltakat az ókori Pompeiben?
Milyen prostituáltakat említenek név szerint az ókori pompeii falfirkák?
qgen: title: Pompeii context: A pompeii ásatások hatása csak megkésve tűnt fel az irodalomban. Az egyik az elsők között, aki az anyaghoz nyúlt, Friedrich Schiller volt 1797-ben a Pompeii és Herculaneum című elégiájával. Itt, akárcsak Johann Isaak Gerningnél (Pompeii című óda, 1802) és Johann Jakab Jäglénél (Pompeii című elégia, 1797) a pompeii és herculaneumi ásatások a klasszikus antikvitás újraátélésének a szimbólumai voltak. Jägle volt az első, aki a város feltámadását annak keresztény-vallásos jelentésében értelmezte. Ebben az időben a legtöbb alkotást, amely Pompeii vonatkozásában született, a szerző látogatása ihlette. Ezek közé sorolhatók többek között Friederike Brun, Gustav von Ingenheim, Giacomo Leopardi és Wilhelm Waiblinger versei.
A látogatók gyakran más benyomást szereztek a romok megtekintésekor, mint amilyennek a klasszikus ókort elképzelték. Mindenekelőtt az ablak nélküli épületek és az obszcénnak tűnő festmények gondoskodtak arról, hogy Pompeiihez az elvetemültség és kicsapongások gondolata társuljon. Ehhez hozzájárult az a téves feltevés is, miszerint a Sullától kölcsönzött Colonia Veneria Cornelia névből arra következtettek, hogy Pompeii Venus istennő városa volt.

Kérdések:
Milyen műfajú verset írt Friedrich Schiller Pompejiről?
Schiller mikor írt verset Pompeii és Herculaneum címmel?
Mikor élt Friedrich Schiller?
Milyen származású költő volt Friedrich Schiller?
Friedrich Schiller volt személyesen Pompejiben?
Milyen költőket ihletett meg Pompeji?
Mi a címe Johann Isaak Gerning Pompejiről szóló ódájának?
Giacomo Leopardi látta Pompejit a saját szemével?
Miért kapcsolódott Pompejihez a kicsapongás képzete?
Miért díszítik Pompeji házainak falait obszcénnak ható festmények?
Vénusz istennő városa volt Pompeji?
Miért gondolták azt Pompeiiről, hogy Vénusz istennő városa?
qgen: title: Prága context: Prága (csehül Praha, [ˈpraɦa], kiejtése✩ németül Prag, latinul: Praga) Csehország fővárosa és egyben legnagyobb városa, az Európai Unió 13. legnagyobb városa. A Moldva-partján fekvő Prága mintegy 1,3 millió embernek ad otthont, míg a főváros agglomerációja a becslések szerint 2,7 millió lakossal rendelkezik. A város mérsékelt óceáni éghajlattal rendelkezik, viszonylag meleg nyárral és hideg téllel.
Prága egyike Közép-Európa politikai, kulturális és gazdasági központjának, gazdag történelemmel. A római korban alapított és a gótikus, reneszánsz és barokk korszakban virágzó Prága a Cseh Királyság fővárosa, és több német-római császár, főként IV. Károly (1346–1378) fő rezidenciája volt. Fontos város volt a Habsburg Birodalom és Osztrák-Magyar Monarchia számára. A város fontos szerepet játszott a cseh és a protestáns reformációkban, a harmincéves háborúban és a 20. századi történelemben, mint Csehszlovákia fővárosa a világháborúk és a háború utáni kommunista korszakban.

Kérdések:
Mi Prága cseh neve?
Mi Csehország legnagyobb városa?
Mi Csehország fővárosa?
Csehország tagja az EU-nak?
Hogy hívják Prága folyóját?
Hány lakosa van Prágának?
Hányan laknak a prágai agglomerációban?
Mikor alapították Prágát?
Melyik országoknak volt Prága a fővárosa a történelem során?
Milyen idő van Prágában nyáron?
Melyik német-római császár lakott a legtöbbet Prágában?
Hogy mondják németül Prága nevét?
Mekkora település volt Prága IV. Károly idején?
Hány kerületre oszlik Prága?
Kik éltek Prágában a római kort megelőzően?
Mi Prága jelképe?
Mi Prága szlovák neve?
qgen: title: Prága context: Prága számos ismert kulturális látnivalónak ad otthont, amelyek közül sokan túlélték a 20. századi Európa erőszakát és pusztítását. A fő látnivalók közé tartozik a prágai vár, a Károly-híd, az Óváros tér a csillagászati ​​órával, a zsidó negyed, a Petřín-domb és Vyšehrad. 1992 óta Prága kiterjedt történelmi központja szerepel az UNESCO világörökségi listáján.
A városban több mint tíz múzeum található, valamint számos színház, galéria, mozi és egyéb kultúrális intézmények. Kiterjedt, modern tömegközlekedési rendszer köti össze a városrészeket egymással. Számos állami és magániskolának ad otthont, köztük a prágai Károly Egyetemnek, Közép-Európa legrégebbi egyetemének.
2017 óta a város évente több mint 8,5 millió nemzetközi látogatót fogadott, London, Párizs, Róma és Isztambul után az ötödik leglátogatottabb európai város volt.
Az „arany Prága” név valószínűleg I. Károly cseh király és (IV. Károly néven) német-római császár (1347–78) idejéből származik, amikor arannyal vonták be a prágai vár tornyait. Egy másik elmélet szerint Prágát az alkimisták és az aranycsinálók tevékenységét ösztönző II. Rudolf német-római császár uralkodása alatt nevezték el „aranynak”.

Kérdések:
Mik Prága legfontosabb látnivalói?
Prága központja része a világörögségnek?
Mikor került fel Prága a világörökségi listára?
Hol alakult meg Közép-Európában az első egyetem?
Hány turista látogatja Prágát?
Melyik európai városokba látogat több turista, mint Prágába?
Honnan származik az "arany Prága" név?
Mi a közös I. Károly cseh királyban és IV. Károly német-római császárban?
Mi a prágai Óváros tér fő látnivalója?
Hol van a Károly híd?
Hány turista járt Prágában a 21. század első évtizedében?
Kik aranyozták be Prágában a tornyokat?
Miért menekült meg Prága belvárosa a háborús pusztítástól?
Hány metróvonal van Prágában?
Hogyan érkeznek a turisták Prágába?
qgen: title: Prága context: Európa és egyúttal Csehország közepén, a Moldva (Vltava) két partján fekszik, körülbelül 600 km-re a Balti-tengertől, 700 km-re az Északi-tengertől és 700 km-re az Adriától. Közel van a többi közép-európai nagyvároshoz: Prágától Bécs 300 km-re, Pozsony 320 km-re, Berlin 350 km-re, Budapest 530 km-re, Varsó 630 km-re, Koppenhága 750 km-re található.
A kilenc dombra épült városban 31 km hosszan kanyarog a Moldva, ami a legszélesebb pontján 330 m széles. Ágai sok szigetet ölelnek közre.
Nevét állítólag azokról a zúgókról (csehül: práh) kapta, amelyeken nagy robajjal folyt át a víz.
A közép-európai időzónába (UTC + 1) tartozik, ez megegyezik a magyarországival.

Kérdések:
Hol van Prága?
Mi Prága folyója?
Mi a Moldva cseh neve?
Hány kilométerre van Prága az Északi-tengertől?
Melyik tengertől van Prága 600 km-re?
Milyen messze van Bécs Prágától?
Hány kilométerre van a cseh főváros Berlintől?
Milyen messze van egymástól a szlovák és a cseh főváros?
Hány dombra épült Prága?
A Moldvának hány kilométeres szakasza van Prágában?
Át kell állítani az órákat, ha Budapestről Prágába utazunk?
Melyik időzónában van Budapest?
Milyen magas Prága legmagasabb dombja?
Hol a legkeskenyebb a Moldva Prágán belül?
Mennyi idő alatt lehet vonattal Prágából Varsóba jutni?
Hány híd van Prágában a Moldván?
Mit jelent az UTC rövidítés?
qgen: title: Prága context: Alapításáról több legenda is kering, egyik szerint Libuše fejedelemasszony a Vyšehrad tetejéről lenézve egy várost látott, amelynek ragyogása elhomályosította a legragyogóbb csillagokat is. Prágáról az első írásos emlékeket a 9. századból találjuk. Hamarosan a Cseh Királyság központja és Európa egyik legfontosabb kereskedelmi központja lett, ahova a kontinens minden tájáról érkeztek az áruk. Ekkor telepedtek meg itt a város későbbi életében fontos szerepet játszó zsidók; róluk először Ibráhim ibn Jakúb zsidó kereskedő és utazó számol be 965-ben. A város mindemellett – vagy mindennek köszönhetően – a vallási élet központja is lett; püspökségét 973-ban alapították.

Kérdések:
A legendák szerint ki látta meg először Prágát a Vyšehradról?
Milyen várost vizionált Libuše fejedelemasszony a Vyšehradról?
Mikor jelenik meg Prága az írásos dokumentumokban?
Mikor telepedtek meg a zsidók Prágában?
Mikor alapították a prágai püspökséget?
A legendák szerint hogy nézett ki Libuše fejedelemasszony?
Ki írt először a zsidók prágai megtelepedéséről?
Prága mely részén telepedtek le a zsidók?
Milyen forrás említi először Prágát?
qgen: title: Prága context: Vyšehrad szerepe fokozatosan elhalványult, helyét a szintén a 9. században, Bořivoj fejedelem által alapított vár vette át. Unokája, I. Vencel helyezte el itt a Szent Vitus tiszteletére emelt templom alapjait. Vencelt később szentté avatták, és Csehország patrónusa lett. Az eredetileg fából épült vár, nagyszabású átalakítását I. Szobeszláv kezdte meg, és századokon át folytatták. Ekkor kezdték meg a régi királyi palota és a Szent György-bazilika építését is. Az első kőhidat a Moldván II. Ulászló király építtette, és azt feleségéről, Juditról nevezték el. A hidat az 1342-es árvíz elvitte, helyén, alapjainak felhasználásával épült az egyik legismertebb prágai nevezetesség, egyben Európa egyik legrégibb hídja, a Károly híd.

Kérdések:
Melyik vár volt eredetileg Prágában a legfontosabb?
Ki kezdte építtetni a prágai várat?
Kinek a tiszteletére építették a prágai várban a székesegyházat?
Ki kezdte építtetni Prágában a Szent Vitus templomot?
Melyik szent Csehország patrónusa?
Miből épült először a prágai vár?
Melyik uralkodó kezdte meg a prágai vár nagyszabású átalakítását?
Milyen építkezések indultak a prágai várban I. Szobeszláv uralkodásának idején?
Mikor épült az első kőhid a Moldván?
Hogy nevezték Prága első kőhídját?
Mikor és hogyan pusztult el a prágai Judit híd?
Melyik cseh uralkodó rakatta le a mai Károly híd alapját?
Milyen vár volt a Vyšehradon a 9. században?
Mikor vették fel a csehek a kereszténységet?
Milyen fából épült eredetileg a prágai vár?
Hogyan rakták le a prágai Károly híd alapjait?
Mikor épült a prágai Károly híd?
Hogy hívták Bořivoj fejedelem feleségét?
Ki volt Szent Vitus?
qgen: title: Prága context: 1257-ben II. Ottokár király megalapította a Kisoldal (csehül: Malá Straná) városrészt, ami jelentős autonómiát kapva a német anyanyelvű lakosok otthonává vált. Az új negyed az időközben fallal körülvett Óvárossal szemben, a Moldva bal partján, a város harmadik részeként jött létre. 1344-ben a Prágai egyházmegyét főegyházmegyévé alakították. A város középkori arculatának kialakítása egyetlen uralkodónak, I. Károlynak köszönhető: ő 1346-tól IV. Károly néven német-római császár is volt, így ezzel a számozással ismerjük. Korának egyik legműveltebb uralkodója trónra lépése előtt a párizsi egyetemen tanult. Prágát szellemi központtá kívánta építeni: 1348-ban itt alapította meg Közép-Európa első egyetemét. Uralkodása alatt Prága volt a Német-római Birodalom fővárosa. Népessége és területe fokozatosan nőtt. Az Óvároson túl új negyed (a mai Nové Město) jött létre, és folyamatosan beépült a Petřín oldala is. A település Európa három legnagyobb városának egyikévé vált.

Kérdések:
Ki alapította Prágában a Kisoldalt?
Mikor alapították meg a Malá Straná nevű városrészt Prágában?
Milyen nemzetiségű lakosok éltek a 13. században Prágában a Malá Stranán?
A Moldva melyik partján van a Kisoldal Prágában?
A folyó melyik partján van Prága óvárosa?
Mikor lett a prágai egyházmegye főegyházmegye?
Ki alakította ki Prága középkori arculatát?
Mi volt I. Károly cseh király másik címe?
Hol tanult IV. Károly német–római császár?
Mikor alapították meg Közép-Európa első egyetemét?
Mi volt a német–római birodalom fővárosa IV. Károly idején?
Kinek az uralkodása alatt volt Prága a német–római birodalom fővárosa?
Miért nevezték Kisoldalnak Prága 1257-ben alapított városrészét?
Miért adtak autonómiát a kisoldali németeknek az 1200-as években?
Mit tanult IV. Károly német–római császár Párizsban?
Miért szerette IV. Károly német–római császár Prágát?
Hogy hívják ma Közép-Európa elsőként megalapított egyetemét?
Mi volt a jelentősége annak, hogy a prágai egyházmegye főegyházmegyévé lépett elő?